ตลาดหุ้นเอเชียลดลงเช้านี้ ขณะจับตาผลโหวต Brexit ใกล้ชิด
ตลาดหุ้นเอเชียลดลงเช้านี้ ขณะจับตาผลโหวต Brexit ใกล้ชิด
24 มิ.ย. 2559

ตลาดหุ้นเอเชียปรับตัวลดลงในช่วงเช้าวันนี้ เนื่องจากนักลงทุนวิตกกังวลเกี่ยวกับการลงประชามติว่าอังกฤษจะออกจากสหภาพยุโรปหรือไม่ (Brexit) ขณะที่การนับคะแนนยังไม่เสร็จสิ้น
ดัชนี MSCI Asia Pacific ร่วงลง 0.3% สู่ระดับ 129.64 จุด เมื่อเวลาประมาณ 10.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,333.87 จุด เพิ่มขึ้น 95.52 จุด, ดัชนี SSE Composite ตลาดหุ้นจีนเปิดวันนี้ที่ 2,883.76 จุด ลดลง 8.20 จุด, ดัชนี HSI ตลาดหุ้นฮ่องกงเปิดวันนี้ที่ 20,483.51 จุด ลดลง 384.83 จุด, ดัชนี TAIEX ตลาดหุ้นไต้หวันเปิดวันนี้ที่ 8,684.53 จุด เพิ่มขึ้น 7.85 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,001.55 จุด เพิ่มขึ้น 14.84 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,807.71 จุด เพิ่มขึ้น 13.86 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,639.84 จุด ลดลง 0.14 จุด